# BergeNSBaneløpet

### Fra Wikipedia, den frie encyklopedi

BergeNSBaneløpet er en årlig stafett hvor studentene ved Handelshøyskolen og BI kjemper mot hverandre om å bli den sprekeste skolen. Stafetten består av omtrent 120 etapper med ulik lengde og høydeforskjell.

Stafetten ble arrangert første gang i 1973 og hadde sin bakgrunn i EF-avstemningen året før. På Norges Handelshøyskole hadde det hersket stor uenighet omkring spørsmålet, noe som skapte en heller dårlig atmosfære blant de engasjerte studentene. Etter hvert dannet det seg to grupper; en ja- og en nei- side, med sine respektive frontfigurer i henholdsvis Jan R. Stavik og Alf Hildrum. I etterkant av avstemningen ble imidlertid de to enige om at det var dumt å bruke så mye tid og krefter på å kjempe mot medstudentene - disse kreftene burde heller samles og settes inn for å kjempe mot BI på en eller annen måte. Resultatet ble arrangementet som etter hvert har blitt kalt BergeNSBaneløpet.

Det har skjedd en del forandringer siden den første stafetten gikk av stabelen i 1973. Den gang stilte løperne til start på Universitetsplassen i Oslo og stafetten gikk under navnet "Kienzle-stafetten", siden datafirmaet Kienzle var hovedsponsor. Hvert år frem til 1977 gikk stafetten faktisk bare fra Oslo til Bergen, og det var vanligvis en seiersdukkert i Vågen. Stafetten går nå fra Bergen til Oslo hvert oddetallsår og fra Oslo til Bergen hvert partallsår, og det er også blitt en tradisjon at tapende lags leder blir kastet i vannet.

I begynnelsen gikk også stafetten sammenhengende dag og natt, og med svært få stopp underveis. Etterhvert fant man ut at stafetten kunne gjøres mer spennende og sosial ved å legge forholdene bedre til rette for deltakerne. I dag løpes det over tre dager med flere stopp underveis. Nå er det "pesebiler", følgebusser, fotobil, heiagjeng, musikk, prominente gjester ved start og mål og en heidundrende bankett som avslutning på det hele.

Stafetten blir organisert at en stafettkomitee, forkortet stafkom, ved hver skole.

Av totalt 34 løp har Handelshøyskolen stukket av med seieren 25 ganger og BI ni ganger.

Hentet fra «http://no.wikipedia.org../../../b/e/r/BergeNSBanel%C3%B8pet_69e3.html»

Kategori: Norges Handelshøyskole

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk